**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2016 m. balandžio 21 d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos kultūros ministerija |
| **Veiksmų programos prioriteto numeris ir pavadinimas:** | 2014–2020 m. ES fondų investicijų veiksmų programos 7 prioritetas „Kokybiško užimtumo ir dalyvavimo darbo rinkoje skatinimas“ |
| **Veiksmų programos konkretaus uždavinio numeris ir pavadinimas:** | |  | | --- | | 7.1.1. Padidinti ūkinės veiklos įvairovę ir pagerinti sąlygas investicijų pritraukimui, siekiant kurti naujas darbo vietas tikslinėse teritorijose (miestuose) | |
| **Veiksmų programos įgyvendinimo priemonės (toliau – priemonė) kodas ir pavadinimas:** | Veiksmų programos prioriteto įgyvendinimo priemonė Nr. 07.1.1-CPVA-V-304 „Modernizuoti kultūros infrastruktūrą“ |
| **Priemonei skirtų Europos Sąjungos struktūrinių fondų lėšų suma, mln. Eur:** | 61,12 mln. Eur |
| **Pagal priemonę remiamos veiklos:** | Modernios, atitinkančios šiuolaikinės visuomenės poreikius, kultūros infrastruktūros (muziejų, bibliotekų, kultūros centrų, koncertinių įstaigų, teatrų) atnaujinimas, siekiant aukštesnės kultūros paslaugų kokybės, prieinamumo ir interaktyvumo, didesnės jų pridėtinės vertės ir paklausos kūrimo, skatinant papildomus lankytojų srautus, formuojant paklausą vietos verslams, didinant patrauklumą investicijoms, verslo plėtrai, naujų darbo vietų kūrimui tikslinėse teritorijose. Kultūros infrastruktūros modernizavimas bus vykdomas esamos kultūros infrastruktūros pagrindu. |
| **Pagal priemonę remiamos veiklos arba dalis veiklų bus vykdomos:** | ne Lietuvoje, o kitose Europos Sąjungos šalyse (taikoma projektams, finansuojamiems iš Europos regioninės plėtros fondo arba Sanglaudos fondo) – reikalingas Stebėsenos komiteto pritarimas;  ne ES šalyse (taikoma projektams, finansuojamiems iš Europos socialinio fondo) – reikalingas Stebėsenos komiteto pritarimas;  **X** vykdoma Lietuvoje arba apribojimai netaikomi –Stebėsenos komiteto pritarimas nereikalingas. |
| **Projektų atrankos būdas (finansavimo forma finansinių priemonių atveju):** | **X** Valstybės projektų planavimas  Regionų projektų planavimas  Projektų konkursas  Tęstinė projektų atranka  Finansinė priemonė |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | ** Nustatymas**  **Keitimas** |
| **Projektų atrankos kriterijaus numeris ir pavadinimas:** | 1. Projektai turi atitikti Kultūros objektų aktualizavimo 2014–2020 metų programos, patvirtintos Lietuvos Respublikos kultūros ministro 2014 m. spalio 6 d. įsakymu Nr. ĮV-711 „Dėl kultūros objektų aktualizavimo 2014–2020 metų programos patvirtinimo” (su Lietuvos Respublikos kultūros ministro 2015 m. birželio 8 d. įsakymu Nr. ĮV-373 patvirtintais pakeitimais), nuostatas. |
| **Projektų atrankos kriterijaus vertinimo aspektai ir paaiškinimai:** | Bus vertinama, ar projekte numatomas tvarkyti kultūros infrastruktūros objektas įgyvendina Kultūros objektų aktualizavimo 2014–2020 metų programos IV skyriaus 20–22 p. nuostatas bei atitinka šios programos 23 p. nustatytus bendruosius ir 25 p., arba 26 p., arba 27 p. nustatytus specialiuosius reikalavimus; taip pat projekto vykdytojas bei numatomas tvarkyti objektas turi būti prioriteto eilės tvarka nurodyti šios programos 2 priede. |
| **Projektų atrankos kriterijaus pasirinkimo pagrindimas:** | Šis kriterijus pasirinktas atsižvelgiant į tai, kad Kultūros objektų aktualizavimo 2014–2020 metų programa (toliau – Aktualizavimo programa) yra pagrindinis kultūros sektoriaus strateginis dokumentas, nustatantis valstybės investicijų į kultūros paveldo ir kultūros infrastruktūros objektus tikslus, uždavinius, prioritetus ir bendruosius bei specialiuosius reikalavimus. Siekiant prisidėti prie veiksmų programos konkretaus uždavinio įgyvendinimo, Aktualizavimo programoje numatyta, kad bus sutvarkyti vertingiausi bei didžiausią ekonominę vertę visuomenei kuriantys kultūros infrastruktūros objektai, darniai pritaikant juos šiuolaikinės visuomenės kultūrinėms, socialinėms ir ekonominėms reikmėms. Veiksmų programos 7 prioriteto 7.1.1 uždavinio rezultato stebėsenos rodiklis šioje priemonėje nėra nustatytas. Įgyvendinus projektus pagal Aktualizavimo programos reikalavimus, bus prisidėta prie Veiksmų programos 7.1.1 uždavinyje įvardintų problemų – nepakankamai tolygaus užimtumo miestuose ir jų metropolinėse erdvėse, taip pat nepakankamų investicijų, kuriančių aukštą pridėtinę vertę ir kokybiškas darbo vietas, pritraukimo į mažus ir vidutinius miestus ir nuosmukį patiriančių didesnių miestų dalis – sprendimo, per pritaikytą (atnaujinantą) viešąją kultūros infrastruktūrą siekiant kurti vietinę paklausą, skatinti papildomus lankytojų srautus, formuojant paklausą vietos verslams, didinant patrauklumą investicijoms, verslo plėtrai, naujų darbo vietų kūrimui tikslinėse teritorijose. |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **X Nustatymas**  **Keitimas** |
| **Projektų atrankos kriterijaus numeris ir pavadinimas:** | **2. Projektai turi atitikti 5 didžiųjų Lietuvos miestų integruotų teritorijų vystymo programų veiksmų planuose nurodytus veiksmus.** |
| **Projektų atrankos kriterijaus vertinimo aspektai ir paaiškinimai:** | **Bus vertinama, ar projektiniame pasiūlyme ir paraiškoje nurodyti projekto pareiškėjas, projekto veiklos, finansavimo dydis ir šaltiniai atitinka konkretaus didžiojo Lietuvos miesto integruotos teritorijų vystymo programos atitinkamo veiksmo aprašyme pateiktą informaciją.** |
| **Projektų atrankos kriterijaus pasirinkimo pagrindimas:** | Reikalavimas dėl atitikties 5 didžiųjų Lietuvos miestų integruotas teritorijų vystymo programoms (toliau – ITV programos) buvo pasirinktas atsižvelgiant į tai, kad Veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ dalyje „Projektų/veiksmų atrankos principai“ yra nurodoma, kad 7.1 investicinis prioritetas yra įgyvendinamas taikant Integruotų teritorijų investicijų modelį – nustatant tikslines teritorijas, parengiant ir įgyvendinant jų ITV programas, o ITV programas įgyvendinantys projektai gali būti įgyvendinami juos atrenkant valstybės arba regionų projektų planavimo būdais, kai jie atitinka savivaldybių parengtose ITV programose nustatytus veiksmus bei siekiant užtikrinti, kad galutinis sprendimas dėl pagal šią priemonę planuojamų finansuoti projektų atrankos būtų priimtas tik pritarus atitinkamo miesto savivaldybės tarybai, kaip numatyta Atsakomybės ir funkcijų paskirstymo tarp institucijų, įgyvendinant 2014–2020 metų Europos sąjungos struktūrinių fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą“ 7.8.7 papunktyje.  Veiksmų programos 7 prioriteto 7.1.1 uždavinio rezultato stebėsenos rodiklis šioje priemonėje nėra nustatytas. Įgyvendinus projektus bus prisidėta prie Veiksmų programos 7.1.1 uždavinyje įvardintų problemų – nepakankamai tolygaus užimtumo miestuose ir jų metropolinėse erdvėse, taip pat nepakankamų investicijų, kuriančių aukštą pridėtinę vertę ir kokybiškas darbo vietas, pritraukimo į mažus ir vidutinius miestus ir nuosmukį patiriančių didesnių miestų dalis – sprendimo, per pritaikytą (atnaujintą) viešąją kultūros infrastruktūrą siekiant kurti vietinę paklausą, skatinti papildomus lankytojų srautus, formuojant paklausą vietos verslams, didinant patrauklumą investicijoms, verslo plėtrai, naujų darbo vietų kūrimui tikslinėse teritorijose. |

Kultūros viceministras Romas Jarockis

(ministerijos atsakingo asmens pareigų pavadinimas) (parašas) (vardas ir pavardė)